A vǎ fə nyiá wōē Maaka étīé ńkúkúmá mīníngá ású á ngābə́ bələ́ ḿbə̂ evəgələ a ngábɔ ású Ashéra; ńdɔ Asa a ngásógolo evəgələ̌ tē á sí a mǎn dzɔ dígi á ḿbībíŋ Sédron. 14Hədá, təge vǎ mə̄nág mə́sə̄ yā bīkónóŋ. A fyáŋán bɔ̌ nálā, ǹnə́m Asa ó ngábə̄ ńgūma ǹgúmā ábə Ǹtondôbə á ńtīé enyiŋ wóé ósə. 15A ngásɔ́ á ndá Ǹtondôbə ai mim̀fúfúb bífáī bí ésīá wōē ai bifáī bíé nyémēn, sílba, ai mvɔ́d ai bīlában. 16Bitá bí ngábə́ fɔ́ɔ́ á zāŋ Asa ai Baésha, ǹkúkúmá Ísraɛ̂l, məlú mábán mə́sə. 17Baésha, ǹkúkúmá Ísraɛ̂l, a ngákə lúman ai Yúda, ńdɔ a ngálóŋ Rama, nâ á bɔ təge və́ bod ngul yǎ ákwī átān ngə́ á nyî ábə Asa, ǹkúkúmá yā Yúda. 18Ńdɔ Asa a ngánɔŋ sílba ásə ai mvɔ́d yǎ é ngālígī ákúmá yā ndá Ǹtondôbə ai á ndá ǹkúkúmá, ńdɔ a ngávə́ bītúgā bíé, ńdɔ ǹkúkúmá Asa a ngálóm byā ábə Ben Hadad mɔ́n Tavrimôn, mɔ́n Hɛziôn, ǹkúkúmá yǎ Aram yǎ á ngābə́ tɔá á Damas ai ḿbāndā vī nâ: